101. ΝΟΜΟΣ υπ’ αριθ. 1059 της 25/30 Ιουν. 1980 (ΦΕΚ Α΄ 152) Περί κυρώσεως της από 31 Μαρτ. 1980 Πράξεως Νομοθετικού Περιεχομένου «περί παρατάσεως μέχρι τέλους Δεκεμβρίου 1980 της ισχύος των διατάξεων «περί επιβολής αγορανομικού ελέγχου επί των μισθωμάτων». Άρθρον Πρώτον.-Κυρούται αφ’ ης ίσχυσεν η από 31 Μαρτ. 1980 Πράξις Νομοθετ. Περιεχομένου, δημοσιευθείσα εις το υπ’ αριθ. 74/Α/31.3.1980 ΦΕΚ «περί παρατάσεως μέχρι τέλους Δεκεμβρίου 1980 της ισχύος των διατάξεων «περί επιβολής αγορανομικού ελέγχου επί των μισθωμάτων» έχουσα ως ακολούθως: ΠΡΑΞΙΣ ΝΟΜΟΘΕΤ. ΠΕΡΙΕΧΟΜΕΝΟΥ Περί παρατάσεως μέχρι τέλους Δεκεμβρίου 1980 της ισχύος των διατάξεων «περί επιβολής αγορανομικού ελέγχου επί των μισθωμάτων». Έχοντες υπ’ όψει: 1)Τας διατάξεις του άρθρ. 44 παρ. 1 του Συντάγματος. 2)Την έκτακτον, εξαιρετικώς επείγουσαν και απροβλέπτως ανακύψασαν ανάγκην συνεχίσεως του αγορανομικού ελέγχου των ως κατοικιών χρησιμοποιουμένων αστικών ακινήτων, υπό τους μέχρι τούδε ισχύοντας όρους. 3)Το ότι η Βουλή τελεί εν διακοπαίς, προτάσεις του Υπουργικού Συμβουλίου, αποφασίζομεν: Άρθρον μόνον.-1.Η ισχύς της από 9 Αυγ. 1978 Πράξεως Νομοθετ. περιεχομένου «περί επιβολής αγορανομικού ελέγχου επί των μισθωμάτων των κατοικιών» (ΦΕΚ 123Α΄/9.8.78), ως αύτη τροποποιηθείσα εκυρώθη δια του υπ’ αριθ. 833/1978 Νόμου (ΦΕΚ 215Α/8.12.78), παρατείνεται αφ’ ης έπαυσε και μέχρι τέλους Δεκεμβρίου 1980. 2.Επί των μισθώσεων αίτινες υπάγονται εις τας διατάξεις του άρθρ. 1 και των παρ. 1 και 2 του άρθρ. 2, της περί ης η προηγουμένη παράγραφος Πράξεως Νομοθετ. περιεχομένου, καταβάλλεται από 1ης Απρ. 1980 μέχρι 31 Δεκ. 1980 το ισχύον κατά την 31ην Δεκ. 1979 «θεμιτόν» μίσθωμα, ηυξημένον κατά 15%. 3.Η ισχύς της παρούσης, κυρωθησομένης νομοθετικώς κατά το άρθρ. 44 παρ. 1 του Συντάγματος άρχεται από της δημοσιεύσεώς της εις την Εφημερίδα της Κυβερνήσεως. Άρθρον δεύτερον.-Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. Σελ. 331,062(β) Τεύχος 746-Σελ. 16 